Legal Document

Category: 1716

Text:
87. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΡΒΕΡΝΗΣΗΣ  ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 145067 της 14/18 Φεβρ. 1985  (ΦΕΚ Β΄87) Σύσταση Γραφείου Επικοινωνίας Πληροφόρησης Πολιτών στο Υπουργείο Εμπορικής Ναυτιλίας. Έχοντας υπόψη: Τις διατάξεις των άρθρ. 14 παρ. Ι του Νόμ. 1232/82 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» (ΦΕΚ 22 Α/82) και ΙΙ παρ. 3 του Νόμ. 1256/82 «για την πολυθεσία, την πολυαπασχόληση κ.λ.π.» (ΦΕΚ 65Α/82), αποφασίζουμε: 1.Συνιστάται στο Υπουργείο Εμπορικής Ναυτιλίας Γραφείο Επικοινωνίας και Πληροφόρησης Πολιτών (ΓΕΠΟ). 2.Το Γραφείο αυτό υπάγεται απευθείας στον Υπουργό Εμπορικής Ναυτιλίας και εποπτεύεται στη λειτουργία του από το Γενικό Γραμματέα ΥΕΝ. 3.Το Γραφείο αυτό: α)Πληροφορεί του πολίτες για θέματα αρμοδιότητας του ΥΕΝ και κατευθύνει αυτούς να διεκπεραιώσουν τις υποθέσεις τους ενημερώνοντάς τους για την εξέλιξη της πορείας τους. β)Δέχεται προτάσεις από τους πολίτες για βελτίωση της λειτουργίας των Υπηρεσιών του ΥΕΝ και εξετάζει περιπτώσεις δυσλειτουργίας, καθυστερήσεων, γραφειοκρατικών τύπων και πολύπλοκων διαδικασιών. γ)Πληροφορεί και ενημερώνει τους πολίτες για νέα μέτρα που αποφασίζονται. δ)Διαθέτει στους πολίτες ενημερωτικά φυλλάδια με οδηγίες και έντυπα αιτήσεων σχετικά με θέματα αρμοδιότητας ΥΕΝ. ε)Κατευθύνει και οργανώνει την επικοινωνία των πολιτών με τις άλλες Υπηρεσίες του Υπουργείου και ενημερώνει αυτούς για τη λήψη μέτρων που τους αφορούν. 4.Σε περίπτωση που κατά την άσκηση των αρμοδιοτήτων του το ΓΕΠΟ/ΥΕΝ διαπιστώνει την ύπαρξη περιττών γραφειοκρατικών διατυπώσεων, άσκοπων ή αναχρονιστικών ρυθμίσεων ή οποιουδήποτε είδους δυσλειτουργίας, ενημερώνει σχετικά τις αρμόδιες Υπηρεσίες του ΥΕΝ, την Υπηρεσία Σχέσεων Κράτους Πολίτη (ΥΣΚΠΟ) του Υπουργείου Προεδρίας της Κυβέρνησης και προτείνει μέτρα για την αντιμετώπισή τους. 5.Το Γραφείο αυτό λειτουργεί σε στενή συνεργασία με το Τμήμα Οργάνωσης και Μεθόδων της Διεύθυνσης Οργάνωσης και Εκπαίδευσης του ΥΕΝ καθώς και με το Κέντρο Διοικητικών Πληροφοριών (τηλ. 177)